ཆུ་འདུས་ཀྱི་བསང་།
༄༅། ། ༀ ཕུན་ཚོགས་རྟེན་འབྲེལ་རྨད་བྱུང་བཀོད་པའི་གནས། ། ཡིད་འོང་
ངོ་མཚར་འདོད་དགུ་འཁྱིལ་བའི་དབུས། ། ལྷ་ཀླུ་གཉན་བཙན་དྲེགས་པ་བུ་ཡུག་
ལྟར། ། འཚུབ་པའི་གནས་མཆོག་རང་སྣང་ཕོ་བྲང་དུ། ། གནས་པའི་ལྷ་བཙན་
236

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ ༽
གདེངས་ཅན་སྨན་མོ་སོགས། ། མཐུ་ལྡན་དྲེགས་པའི་དཔུང་ཀུན་འདིར་གཤེགས་ལ༎
ཕྱག་ན་པདྨོའི་བཀའ་དང་དམ་ཚིག་གིས། ། ཀོ་ལོང་གདུག་རྩུབ་ཕྲག་དོག་རིང་དོར་
ལ༑༑ ཞི་བའི་སེམས་ཀྱིས་རང་རང་གདན་ལ་བཞུགས། ། མཆོད་བཞེས་འདོད་དགུའི་
འཕྲིན་ལས་རྟག་པར་སྒྲུབས། ། བདེ་སྟོང་ཡེ་ཤེས་སྒྱུ་འཕྲུལ་རོལ་པ་ལས། ། རང་རང་
ཡིད་དང་མཐུན་པའི་མཁོ་དགུའི་རྫས། ། སྨན་འབྲུ་ཤིང་སྣའི་བསང་དུད་བདུད་རྩིའི་
སྐྱེམས། ། བཞུགས་པའི་རྟེན་མཁར་གོ་མཚོན་གཏེར་བུམ་རྫས། ། ཀླུ་སྨན་འབྲུ་བཅུད་
དར་ཟབ་ཕྱུར་བུར་སྤུངས། ། དཀཪ་དམཪ་གཏོཪ་མ་སྲོག་ཆགས་སྤྱན་གཟིགས་ཚོགས།
མཐའ་ཀླས་མ་ཚང་མེད་པས་མཆོད་བགྱིད་ན། ། དགྱེས་བཞེས་ཚིམ་ཞིང་དབང་བོ་
རྒྱས་གྱུར་ཅིག ། རྩ་བརྒྱུད་བླ་མ་ཐུགས་རྗེའི་གཏེར་ཆེན་ལྷ། ། གསང་བའི་བདག་པོ་
ཧ་ཡ་གྲྀ་ཝ་ཡི། ། དམ་ཚིག་རྡོ་རྗེའི་རི་མོ་སྤྱི་གཙུག་ཏུ། ། མི་ཉམས་འཕྲིན་ལས་ཐོགས་
མེད༌གཟི་བྱིན་གྱིས། ། བརྟན་གཡོ་ཡོངས་ལ་བཀྲ་ཤིས་དགེ་ལེགས་སྤེལ། ། ནད་
ཡམས་སད་སེར་མུ་གེའི་གནོད་པ་ཞི། ། ཚེ་བསོད་ཟས་ནོར་འབྲུ་བཅུད་ལོངས་སྤྱོད་
སྤེལ། ། སྣང་སྲིད་དབང་བསྡུས་ནག་ཕྱོགས་ཚར་ཆོད་ལ། ། བདེ་སྐྱིད་ཕུན་ཚོགས་
གོང་དུ་འཕེལ་བར་མཛོད། ། ཅེས་པ་འདི་ནི། ཙི་ཝ་སྡེ་སྤྱི་ནས་བསྐུལ་ངོར། ༧ རོང་པོ་ཆོས་
རྗེའི་སྤྲུལ་མིང་བས་བྲིས་པའོ། །